Odontolabis cypri

Odontolabis cypri er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En stor (hannen 38-69 millimeter) og kraftig, matt svart hjortebille med gulbrune dekkvinger. Hannen har stort hode og forstørrede kjever, men formen på disse kan variere mye. Store hanner har gjerne lange, buede kjever med en kraftig, kløvet tann omtrent to tredjedeler ut, mindre hanner har ofte korte, kraftige kjever som er mer eller mindre sagtakkede. Hodet har ikke noe utskudd bak fasettøynene. Pronotum er innsnevret bakerst. Dekkvingene er blanke, smalt svarte ved roten. Hunnen er bredere, uten forstørrede kjever, hodet med et rundet utskudd under fasettøynene.

Levevis 
Larvene utvikler seg i råtne trestammer.

Utbredelse 
Arten er utbredt på det nordlige Borneo.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Odontolabini
 Slekten Odontolabis Hope, 1842 – 44 arter
 Odontolabis cypri Didier & Seguy, 1953

Kilder 
 Oversikt over artene

Eksterne lenker 
 Bildegalleri over artene, foto: Benjamin Harink
 Bildegalleri
 
 

Hjortebiller
Biller formelt beskrevet i 1953
Dyr formelt beskrevet av Robert Didier
Dyr formelt beskrevet av Eugène Séguy
Borneos insekter